سعید قدوره

ابو عثمان سعید بن ابراہیم قدورہ جزائری
جزائر کے ایک معروف محدث اور فقیہِ مالکی تھے۔ اپنے دور میں آپ الجزائر کے مفتیِ مالکیہ رہے اور شیخ الاسلام کے لقب سے مشہور تھے۔
 پیدائش اور تعلیم 
ان کے والدین کا تعلق تیونس کے جزیرہ جربہ کے قریب واقع قدورہ نامی شہر سے تھا، جو بعد میں الجزائر منتقل ہوئے اور وہیں سنہ 979ھ میں سعید قدورہ پیدا ہوئے۔ ابتدائی تعلیم اپنے شیخ محمد بن ابی قاسم مطماطی سے حاصل کی۔

سنہ 1001ھ میں والدین کے انتقال کے بعد آپ زاویہ شیخ ابو علی بن ابہلول مجاجی (قربِ تنس) تشریف لے گئے، جہاں 1005ھ سے 1008ھ تک تین برس قیام کیا۔ پھر الجزائر واپس آ کر دوبارہ شیخ مطماطی سے تعلیم حاصل کی، جو حج کے بعد دوبارہ جامع کبیر میں تدریس کے لیے لوٹے تھے۔

سنہ 1012ھ میں آپ نے تلاشِ علم کے لیے سفر کیا۔ پہلے تلمسان پہنچے اور شیخ سعید المقری سے کسبِ فیض کیا، پھر صحرائے فجیج، تافلالت، سجلماسة اور واحة بني عباس کا سفر کیا جہاں شیخ احمد بن عبد اللہ سجلماسی عباسی سے ملاقات کی۔ وہاں سے آپ فاس تشریف لے گئے۔ یہ علمی سفر مجموعی طور پر سات سال سے زائد جاری رہا، جس کے بعد آپ الجزائر لوٹ آئے۔

آپ کے مشہور شیوخ میں سے ایک ابراہیم بن حسن بن علی اللقانی مالکی مصری (وفات 1041ھ) بھی تھے، جو علمِ حدیث کے ممتاز عالم تھے۔ ان کی معروف تصانیف میں شامل ہیں:
 قضاء الوطر في توضيح نخبة الفكر
 إجمال الرسائل
 بهجة المحافل فی التعريف برواة الشمائل
 نشر المآثر فيمن أدرك من أهل القرن العاشر
 علمی خدمات 
شیخ مطماطی نے انھیں اپنا خلیفہ مقرر کیا تاکہ وہ جامع کبیر میں تدریس کے فرائض سر انجام دیں اور اسی جامع کی اوقاف کے متولی بھی رہے۔ بعد ازاں سنہ 1028ھ سے وہ مفتی مالکیہ کے منصب پر فائز ہوئے اور وفات 1066ھ/1656ء تک اسی منصب پر قائم رہے۔

 تصانیف 
 شرح خطبہ مختصر خلیل (فقہ)خزانة ابن يوسف بمراكش رقم 370
 حاشیہ بر شرح اللقانی لخطبۃ خلیلالخزانة العامة بالرباط رقم 2758 ، و مكتبة تطوان رقم 275 مجموع و زاوية الهبري
 نوازل تلمسانیۃمكتبة تطوان رقم 30 و المكتبة الوطنية
 رقم الأيادي على تصنيف المرادي في النحو — شرح الخلاصۃ للمرادی پر اضافی نوٹسالخزانة العامة بالرباط رقم 2692
 شرح المنظومة الخزرجية (نحو)زاوية تنعملت بني ملال - المغرب رقم 299
 حاشیہ بر شرح السنوسی الصغرى (عقائد)الخزانة العامة بالرباط رقم 2832 مجموع
 شرح السلم المرونق (منطق)مخطوطات الأزهرية رقم 314477 و 314482 ، الخزانة العامة بالرباط (المجموع 1066 د)، كما توجد منه نسخ كثيرة في الجزائر و تركيا

 اہلِ علم کی آراء 
 افرانی:
"عالمِ متفنّن، زاہد و متورّع، صلاح و تقویٰ سے متصف، الجزائر میں فتویٰ کا منصب سنبھالا اور اس میں بہترین کارکردگی دکھائی۔"محمد الصغير الإفراني كتاب صفوة من انتشر من أخبار صلحاء القرن الحادي عشر
 فلانی اور شاہ ولی اللہ دہلوی:
"شیخ الاسلام اور صدر العلماء ابو عثمان سعید بن ابراہیم الجزائری ، الجزائر کے مفتی، جو ‘قدورہ’ کے نام سے معروف ہوئے۔"الفلاني كتاب قطف الثمر في رفع أسانيد المصنفات في الفنون والأثر ج1/ص21شاه ولي الله الدهلوي كتاب الإرشاد إلى مهمات علم الإسناد

 حوالہ جات 

زمرہ:الجزائر کے داعیان